བཞི་ནས་སྤྱི་ཚོགས་བཅོས་སྐྱོང་གསར་གཏོད་གཏིང་ཟབ་ཏུ་གཏོང་དགོས།སྤྱི་ཚོགས་བཅོས་སྐྱོང་གི་སྤྱི་ཚོགས་ཅན་དང་།ཁྲིམས་སྐྱོང་ཅན།རིག་ནུས་ཅན།ཆེད་ལས་ཅན་བཅས་ཀྱི་ཆུ་ཚད་མཐོ་རུ་བཏང་ནས་བྱ་བ་ཆུང་ཙག་ལ་འབད་བརྩོན་དང་ཕན་འབྲས་ལ་དེ་བས་གཙིགས་ཆེན་བྱེད་དགོས།མི་དམངས་ལྟེ་བར་འཛིན་པའི་འཕེལ་རྒྱས་ཀྱི་དགོངས་པ་མཐའ་འཁྱོངས་དང་།མཉམ་སྐྲུན་མཉམ་སྐྱོང་མཉམ་སྤྱོད་མཐའ་འཁྱོངས།གཙོ་གནད་གཤམ་སྒྱུར་དང་སྟོབས་ཤུགས་གཙོ་བོ་གཞི་རིམ་དུ་ཕྱོགས་པ་མཐའ་འཁྱོངས་བཅས་བྱས་ནས་མི་དམངས་མང་ཚོགས་ཀྱིས་དོ་ཁུར་བྱེད་པའི་ལས་ཞུགས་དང་།སློབ་གསོ།སྨན་བཅོས།རྒན་གསོ་སོགས་ཀྱི་གནད་དོན་མངོན་གསལ་དོད་པོ་གཙོ་གནད་ཐག་གཅོད་ཡག་པོ་བྱས་ནས་གཞི་རྩའི་སྤྱི་པའི་ཞབས་ཞུའི་ཆུ་ཚད་དང་སྤུས་ཚད་ཟམ་མི་ཆད་པར་གོང་མཐོར་བཏང་སྟེ་མང་ཚོགས་ལ་ཐོབ་ཚོར་དང་།བདེ་སྐྱིད་ཚོར་སེམས།བདེ་འཇགས་ཚོར་སེམས་བཅས་ཡོད་པར་བྱེད་དགོས།